Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 160

b) Oltóanyag-ellátás témából: Felismerési szinten ismerjék a tanulók: — a közüzemi vízellátás rendszerét, a csőhálózatok jellemzését, — az automatikus tűzoltó berendezések oltóanyagellátásának összefüggéseit. Definíciós szinten ismerjék a tanulók: — a vízsugár feladatát, képzését, formáit, ezek meghatározását, — a sugárcső vízfogyasztását, — a vízforrások csoportosítását, igénybevételük rendjét, — a táplálási módok rendszerét, igénybevételük rendjét, — a tűzcsapok típusait, felhasználhatóságuk rendjét, — a víztorony igénybevételének lehetőségeit, — a tűzoltó vízforrások jelölését, — a sugárral működés alapeseteit, — nyomásveszteség okait, figyelembevételét, — a tartályról működés feltételrendszerét, — a távolsági vízszállítás fogalmát, lehetőségeit egy vagy több gépjárműfecskendő igénybevételével, — egyéb vízszállításra alkalmas jármű igénybevételét tűzoltásra. Jártasság szinten sajátítsák el a tanulók: — a vízsugár formájának megválasztását, működtetését, — a vízforrások előkészítését, igénybevételét, jelölés alapján történő felismerését, — a táplálási módok megszerelését, igénybevételét, — a tartályvíz takarékos és célszerű felhasználását, — a távolsági vízszállítás feladatainak végrehajtását, — az oltóanyag-ellátással összefüggő táblázatok használatát. 1998/25. szám

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes